Lewis Bayly

Clerigwr ac awdur o Gymru oedd Lewis Bayly neu Lewis Bayley (bu farw 26 Hydref 1631). Roedd yn Esgob Bangor o 1616 hyd 1631.

Bywgraffiad
Nid oes sicrwydd ymhle y cafodd ei eni; efallai Caerfyrddin yn ôl Y Bywgraffiadur Cymreig. Graddiodd o Goleg Exeter, Rhydychen, a daeth yn ficer Shipton-on-Stour, Swydd Gaerwrangon yn 1597, ac wedyn Evesham yn 1600, lle daeth hefyd yn brifathro'r ysgol ramadeg. Apwyntiwyd ef yn Esgob Bangor yn 1616.

Roedd yn gyfaill mawr i Syr John Wynn o Wydir, er iddynt ffraeo ar y dechrau pan geisiodd Bayly gyfyngu dylanwad yr uchelwr pwerus.

Mae'n fwyaf adnabyddus fel awdur The Practice of Piety (1611), llyfr defosiynol hynod o boblogaidd a gyfieithwyd i'r Gymraeg gan Rowland Vaughan o Gaergai fel Yr Ymarfer o Dduwioldeb  yn 1630. Rhoddodd gefnogaeth i gyhoeddi Geiriadur John Davies, Mallwyd (1632).

Etifeddodd ei ŵyr Henry Bayly (1744-1812) ystâd Plas Newydd, Môn.

Cyfeiriadau

Categori:Esgobion Bangor
Categori:Genedigaethau'r 16eg ganrif
Categori:Llenorion Saesneg o Gymru
Categori:Llenorion yr 17eg ganrif o Gymru
Categori:Marwolaethau 1631
Categori:Pobl o Sir Gaerfyrddin